MTC รูดหนัก 6% นลท.ขายทำกำไรหลังงบฯไตรมาส 1/62 กำไรต่ำกว่าคาด
MTC รูดหนัก 6% นลท.ขายทำกำไรหลังงบฯไตรมาส 1/62 กำไรต่ำกว่าคาด ล่าสุด ณ เวลา 10.20 น. อยู่ที่ 47.75 บาท ลบ 3.25 บาท หรือ 6.37% สูงสุดที่ 48.75 บาท ต่ำสุดที่ 46.75 บาท ด้วยมูลค่าซื้อขาย 435.98 ล้านบาท
MTC รูดหนัก 6% นลท.ผิดหวังงบฯไตรมาส 1/62 กำไรต่ำคาด ล่าสุดอยู่ที่ 47.75 บาท ลบ 3.25 บาท หรือ 6.37% ด้วยมูลค่าซื้อขาย 435.98 ล้านบาท
8 พ.ค. 2562

ผู้สื่อข่าวรายงานว่า ราคาหุ้น บริษัท เมืองไทย แคปปิตอล จำกัด (มหาชน) หรือ MTC ล่าสุด ณ เวลา 10.20 น. อยู่ที่ 47.75 บาท ลบ 3.25 บาท หรือ 6.37% สูงสุดที่ 48.75 บาท ต่ำสุดที่ 46.75 บาท ด้วยมูลค่าซื้อขาย 435.98 ล้านบาท

ทั้งนี้ราคาหุ้น MTC ปรับตัวลงต่ำสุดในรอบ 1 เดือน นับตั้งแต่ราคาหุ้นอยู่ที่ระดับ 47.75 บาท เมื่อวันที่ 2 เม.ย.2562
โดย บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” MTC ประเมินราคาเป้าหมายที่ 52 บาท รายงานกำไรไตรมาส 1/62 อยู่ที่ 1 พันล้านบาท (โต 0.3% เมื่อเทียบจากไตรมาสก่อน และโต 21% เมื่อเทียบจากไตรมาสก่อน) เป็นไปตามคาด แต่ต่ำกว่า Consensus คาดเล็กน้อย -5% ประเมินแนวโน้ม Earnings momentum ยังไปต่อในช่วง High season แต่เนื่องจาก Upside ไม่มาก กลยุทธ์การลงทุนจึงแนะนำเพียง “ซื้อเมื่อราคาอ่อนตัว”